ร้านสวย บรรยากาศเหมือนสวนหลังบ้าน (บ้านใคร? บ้านใครก็ช่างมันเถอะ) ที่มีทั้งกลาสเฮาส์แบบอินดอร์และสนามหญ้าสำหรับชิลล์ๆ เอาท์ดอร์ การตกแต่งของที่นี่นั้นพองามไม่ดูประดิษฐ์ประดอยจนเกินไป การจัดโต๊ะให้สเปซของความเป็นส่วนตัวค่อนข้างมาก ไม่แน่น ไม่อึดอัด ทำให้กล้าเมาท์มอยกับเพื่อนได้แบบไม่กลัวใครแอบฟัง 

สำหรับใครที่ชอบความเย็นสบายแบบใช้แอร์คอนดิชั่น แนะนำให้เลือกนั่งอินดอร์ เพราะเย็นและเป็นส่วนตัว แต่ถ้าใครเน้นเสพย์บรรยากาศธรรมชาติสุดๆ แนะนำให้เลือกนั่งเอาท์ดอร์ที่ปูพื้นหญ้าเทียมไร้ปัญหาเรื่องเศษดินได้อารมณ์กว่า แต่ว่าค่ำๆ อาจจะมียุงมาทักทายบ้างตามประสา

มาในส่วนของอาหาร ราคาไม่แรง แต่รสชาติก็ไม่โดดเด่นมาก เอาจริงๆ แล้ว อาหารประเภทยำและสลัดก็ถือว่าใช้ได้เลยทีเดียว แต่อย่างอื่นก็จัดอยู่ในระดับกลางๆ แต่พอหักลบกลบหนี้กับการจัดจานและราคาแล้วถือว่าผ่านค่ะ อ่อ... ความเห็นส่วนตัวคิดว่ากาแฟไม่ค่อยโอเค ทั้งกลิ่นและรสชาติน่าจะไม่เหมาะกับคอกาแฟค่ะ